stanford-oval/wikipedia huggingface dataset:
קטיפה
הערות שוליים

↑  Velvet | Luxury, Softness, Durability | Britannica, www.britannica.com, ‏2024-06-10 (באנגלית)
↑  Elizabeth Wieck, The 7 Things You Need to Know About Velvet, blog.onekingslane.com (באנגלית)
↑  L W Cowrie Dictionary of British Social History Wordsworth Reference p.304
| --- | --- |
בקרת זהויות :  NLI: 987007536552305171  GND: 4371930-2  LCCN: sh85142592 
ערך זה הוא קצרמרבנושא טקסטיל. אתם מוזמנים לתרום לוויקיפדיה ו.
קמצ'טקה (נהר)

| --- | --- |

 מידע כללי
 אורך:  758 קילומטרים
 ספיקה ממוצעת:  924 מ"ק לשנייה 
 אגן ניקוז:  55,900 קמ"ר 
 יובלים:  Kozyrëvka, Pekalka, Kamenskaya, Azhabachya, Krivaya, Ekech, Yukolka, Vtoraya Rechka, Raduga, Pindra, Malaya Khapitsa, Polovinnaya, Mashikhinskaya River, Nikolka Pervaya, Milkovka, Maksimovka, Klyuchevskoy, Sanopad, Cheremoshnaya, Malaya Klyukvennaya, Estrebokos, Urilka, Eulchenok, Rybrazvodskaya, Khalmin, Ushkovskaya Rechka, Studyonaya, Fomkina, Taenskaya, Urts, Tolbachik, Pravy Vizit, Kryuki, Krapivnaya, Bolshaya Kimitina, Bilchenok, Bersh, Bolshaya Klyukvennaya, Bystraya, Bolshaya Khapitsa, Malaya Vakhmina, Belaya, Anchekrak, Elovka, Arlych, Schapina, Andrianovka, Amsharik, Kreruk, Gorbusha, Zhovkhan, Kitilgina, Kirganik, Kozyrevskaya, Koryatka, Kolycheva, Dolinovka, Kensol, Kakhtun, Zhupanka, Kelmark, Ilchinets, Kavycha, Inokentishka, Krutenkaya 
 שפך:  מפרץ קמצ'טקה 
 מדינות באגן הניקוז:  רוסיה 
 
נהר קמצ'טקה
קמצ'טקה (ברוסית: Камча́тка) הוא הנהר הארוך ביותר בחצי האי קמצ'טקה, הממוקם בקמצ'טקה במזרח הרחוק הרוסי. הנהר זורם לאוקיינוס השקט בעיירה אוסט-קמצ'טסק, בחוף המזרחי של קמצ'טקה. הוא באורך 758 קילומטרים, ויש לו אגן ניקוז של 55,900 קילומטרים רבועים. הנהר עשיר בדגי סלמון, ששימש כמאכל עיקרי ביישובים של האיטלמנים (אנ') הילידים.
אקלים

כמו רוב חצי האי קמצ'טקה, בנהר קמצ'טקה יש אקלים סוב-ארקטי (בשיטת קפן "Dfc") הכולל קיץ קצר, קריר ונוח, וחורף קפוא ומושלג.
צ'ארלס דניאלס

צ'ארלס מלדרום "צ'רלי" דניאלס (באנגלית: Charles Meldrum "Charlie" Daniels;‏ 24 במרץ 1885 - 9 באוגוסט 1973) היה שחיין אמריקאי, אלוף אולימפי בעל 8 מדליות מהן 5 זהב ושיאן עולם. הוא זכה ב-5 מדליות, מהן 3 זהב באולימפיאדה אחת. היה האמריקאי הראשון שזכה במדליית זהב אולימפית בשחייה.
דניאלס חידש את סגנון החתירה, מ"חתירה אוסטרלית" ל"חתירה אמריקאית", סגנון הנהוג כיום.
ביוגרפיה

דניאלס נולד בדייטון אוהיו. בשנת 1903 הוא עבר להתאמן במועדון האתלטיקה של ניו יורק. בנוסף, היה אלוף בסקווש ובברידג'.
באולימפיאדת סנט לואיס (1904) זכה דניאלס ב-5 מדליות מהן 3 זהב. מדליות זהב במשחה ל-220 יארד חופשי בתוצאה של 2:44.2 דקות, לפני פרנסיס גיילי חברו לנבחרת (2:46.0 דקות) ואמיל ראוש מגרמניה (2:56.0 דקות), במשחה ל-440 יארד חופשי בשיא אולימפי חדש של 6:16.2 דקות, לפני גיילי (6:22.0 דקות) ואוטו ואלה מהונגריה (6:39.0 דקות) ובמשחה שליחים 4x50 יארד חופשי בתוצאה של 2:04.6 דקות ביחד עם חבריו לנבחרת השחייה של ניו יורק (תחרות משחה השליחים הייתה בין 4 קבוצות אמריקאיות בלבד). מדליית כסף במשחה ל-100 יארד חופשי, אחרי זולטאן הלמיי מהונגריה (1:02.8 דקות) ולפני סקוט לירי חברו לנבחרת ומדליית ארד במשחה ל-50 יארד חופשי, אחרי הלמיי ולירי שקבעו תוצאה זהה של 28.2 שניות, אחר כך שחו אחד כנגד השני לקביעת המנצח (swim off), הלמיי (28.0 שניות) ולירי (28.6 שניות).
באולימפיאדת אתונה (1906) זכה דניאלס במדליית זהב במשחה ל-100 מטר חופשי בתוצאה של 1:13.0 דקות לפני הלמיי וססיל הילי מאוסטרליה. בנוסף, הוא סיים במקום רביעי במשחה שליחים 4x250 מטר חופשי.
באולימפיאדת לונדון (1908) זכה דניאלס במדליית זהב במשחה ל-100 מטר חופשי בשיא עולם חדש של 1:05.6 דקות, לפני הלמיי (1:06.2 דקות) והרלד יולין משוודיה (1:08.0 דקות), בשלב המוקדמות הוא קבע שיא אולימפי חדש של 1:05.8 דקות ובמדליית ארד במשחה שליחים 4x200 מטר חופשי בתוצאה של 11:02.8 דקות, אחרי בריטניה (10:55.6 דקות) והונגריה (10:59.0 דקות).
בתחרות שחייה שנערכה בניו יורק ב-15 באפריל 1910 קבע דניאלס במשחה ל-100 מטר חופשי שיא עולם חדש של 1:02.8 דקות.
בתחרות שחייה שנערכה בפיטסבורג, פנסילבניה ב-28 במרץ 2011 קבע דניאלס במשחה ל-200 מטר חופשי שיא עולם חדש של 2:25.4 דקות.
דניאלס נפטר בכרמל וואלי קליפורניה בשנת 1973.
תארים והשגים

בסך הכל החזיק דניאלס בכל השיאים העולמיים בסגנון חופשי מ-25 יארד ועד 1 מייל וזכה ב-33 תוארי אליפות ארצות הברית.
בשנת 1909 זכה דניאלס בתואר אתלט השנה בצפון אמריקה.
בשנת 1965 זכה דניאלס להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר חופשי
התפתחות שיא העולם במשחה ל-200 מטר חופשי
הערות שוליים

↑  אולימפיאדת אתונה שנערכה בשנת 1906, נחשבה באותו הזמן, כאולימפיאדה הרביעית לכל דבר והשנייה שנערכה באתונה. היה זה אירוע חגיגי לציון עשור למשחקים האולימפיים בעידן המודרני. הוועד האולימפי הבינלאומי הכיר בה אך אינו מחשיב אותה כיום במניין האולימפיאדות. למרות שמדליות הוענקו בה הן לא נספרות במניין המדליות הרשמי של המשחקים האולימפיים ואינן מוצגות עם אוסף המדליות במוזיאון האולימפי בלוזאן, שווייץ.
↑  CHARLES M. DANIELS (USA) - 1965 Honor Swimmer, באתר International Swimming Hall of Fame
| --- | --- |
בקרת זהויות :  GND: 1278710043  LCCN: n2021063148  VIAF: 4864163756437034480004   WorldCat (עם VIAF): 4864163756437034480004
קבוצת ח.י.

| --- | --- |

 נתונים כלליים
 סוג:  חברה פרטית
 תקופת הפעילות:  1986–הווה (כ־38 שנים)
 משרד ראשי:  כפר סבא
 מוצרים עיקריים:  מוצרי חשמל ואלקטרוניקה, תאורת LED, מכשירים ניידים, אנרגיה סולארית
 עובדים:  670 (נכון ל־אפריל 2022) 
  
 www.hye.co.il
 
קבוצת ח.י. היא קבוצת חברות אשר עוסקות ביבוא, שיווק, תכנון וביצוע בתחום מוצרי חשמל ואלקטרוניקה, תאורת LED, תקשורת ואנרגיה סולארית, קמעונאות, סחר אלקטרוני, רכיבים אלקטרוניים, נדל"ן, שירות ולוגיסטיקה. מטה החברה ממוקם בכפר סבא והמרכזים הלוגיסטיים באיירפורט סיטי, כפר סבא, חיפה ובית גמליאל.
היסטוריה

החברה התאגדה בשנת 1986 על ידי יוסי סרודי המכהן כבעלים ויושב ראש הקבוצה.
בשנת 2020, נכנסה הקבוצה לתחום המסחר האלקטרוני על ידי רכישת פעילות אתר BigDeal.
חטיבות הקבוצה

חטיבת ייבוא והפצה - כוללת מספר חברות בקבוצה (ח.י. אלקטרוניקה, סינודן, ח.י. רכיבים), שמייצגות באופן רשמי, מפיצות, נותנות שירות ומתמחות במכירה סיטונאית לעסקים, לצד מתן שירות וקשר ישיר עם לקוחות הקצה.
חטיבת פתרונות לעסקים - כוללת מספר חברות בקבוצה (ח.י. אלקטרוניקה, סינודן, ח.י. רכיבים, ח.י. אנרגיה) מתמחות במתן פתרונות לעסקים, כולל שילוט מקצועי (Digital Signage), מסכים מקצועיים, פתרונות אחסון (Data storage), פתרונות אנרגיה סולארית, פתרונות תאורה, פתרונות מיזוג אוויר ועוד.
חטיבת הקמעונאות - כוללת מספר חברות בקבוצה (ח.י. דיגיטל, בסט מובייל, שאלטר), מתמחה במכירה קמעונאית בחנויות פיזיות או באתר סחר אינטרנטי, וכוללת כ-40 סניפים פיזיים בפריסה ארצית של בסט מובייל ושאלטר, וכן אתרי סחר אלקטרוני.
חטיבת השירות והלוגיסטיקה - כוללת את חברת ח.י. שירות ולוגיסטיקה, ומתמחה בהענקת שירות, אחריות, ופתרונות לוגיסטיים מגוונים, מהפצת מוצרים קטנים לבית הלקוח, הובלה והתקנה של מוצרי חשמל גדולים (כגון טלוויזיות, מקררים ועוד), הובלת עמודי תאורה ופאנלים סולאריים, אחסון וליקוט של מוצרים בכל הגדלים, וניהול מוקדי שירות.
חטיבת הנדל"ן - כוללת את חברת חברת אוריה מקרקעין המתמחה בייזום, ניהול והשבחת נדל"ן. לחברה בעלות במספר נכסים ביעוד מסחר, משרדים, תעשייה ואחסנה.
חטיבת האנרגיה - המתמחה בתחום ההתייעלות אנרגטית באמצעות מערכות סולאריות ופתרונות תאורת LED.
פתרונות תאורת LED ואנרגיה מתחדשת - מערכות סולאריות פוטו-וולטאיות (PV).
החברה מעסיקה כ-700 עובדים וכוללת 9 חברות בפריסה ארצית.
הערות שוליים

↑  קבוצת ח.י., באתר רשויות
↑  לקראת היורו: קבוצת ח.י. משיקה שת"פ עם אפליקציית 365 - וואלה כסף, באתר וואלה, 31 במאי 2021
↑   אורה קורן, קבוצת ח.י נכנסת לשותפות בסולגל אנרגיה תמורת 10 מליון שקל, באתר TheMarker‏, 3 בדצמבר 2017
↑  מתוך האתר הרשמי
קיילב פולוויל

| --- | --- |

קיילב פולוויל בהופעה
 לידה:  14 בינואר 1982 (בן 42) טנסי, אמריקה
 שם לידה:  אנתוני קיילב פולוויל
 מוקד פעילות:  ארצות הברית 
 תקופת הפעילות:  מ-1999 
 עיסוק:  זמר, כותב שירים ומוזיקאי
 סוגה:  רוק אלטרנטיבי 
 שפה מועדפת:  אנגלית 
 כלי נגינה:  זמרה, גיטרה
 בן או בת זוג:  לילי אולדריג' (2011–?) 
 פרופיל ב-IMDb
 
אנתוני קיילב פולוויל (באנגלית: Anthony Caleb Followill; נולד ב-14 בינואר 1982), הידוע בשמו האמצעי קיילב, הוא הסולן והגיטריסט של הלהקה זוכת פרסי גראמי קינגס אוף ליאון. הוא האח של חבריו ללהקה נייתן (תופים) וג'ארד (בס), ובן דודו של גיטריסט הלהקה מת'יו.
קיילב ידוע בזכות קולו המיוחד שנע בין בס לטנור, שיכול להגיע לטונים גבוהים במיוחד אשר מעטים מסוגלים להגיע אליהם.
ביוגרפיה

קיילב נולד לבטי אן ואיון פולוויל (הוריו התגרשו כשהיה צעיר), כומר וראש האוונגליסטים הפנטקוסטלית. אביו נהג לקחת את קיילב ואת אחיו לטיולים בכל דרום אמריקה בצעירותם.
בצעירותו, נלחם קיילב באנורקסיה. בריאיון לאחר הצלחת אלבומה הרביעי של קינגס אוף ליאון, Only by the Night, סיפר קיילב שהוא פשוט חשב שהוא לא טוב מספיק, ושהיה עושה הכול כדי למנוע מעצמו לאכול. הוא היה מרבה לשתות קפה במקום לאכול, והיה כופה על עצמו אימונים פיזיים אובססיביים. מה שהפסיק את הבעיה, לדבריו, היה עישון מריחואנה.
בתקופת האלבומים הראשונים של קינגס אוף ליאון, חברי הלהקה היו משתמשים באופן אינטנסיבי בסמים, במיוחד במריחואנה ובקוקאין.
קיילב סיפר שהוא הפסיק להשתמש בסמים לאחר שראה תמונה של עצמו שבה הוא נראה כחוש וחיוור בצורה כואבת. מאז חברי הלהקה הבינו שהסמים לא טובים להם והפסיקו להשתמש בהם.
חייו האישיים

בספטמבר 2010 קיילב הציע נישואין לחברתו מאז 2007, לילי אולדריג', דוגמנית העל המוכרת בעיקר כאחת הדוגמניות הראשיות של ויקטוריה סיקרט.
ציוד מוזיקלי

קיילב מזוהה עם גיטרת הגיבסון ES-325 משנת 1972 שלו. לאחר בעיות בסאונד בהופעה ב-T in the Park ב-2009, נשברה הגיטרה של קיילב. קיילב שלח את הגיטרה לתיקון מיוחד של גיטרות מסוג גיבסון, למחלקת שחזור אשר תיקנו את הגיטרה והחזירו אותה אליו.
קראק טלור

| --- | --- |

 
 מאכלים
 סוג:  חטיף
 מטבח:  אינדונזי
 אזור מוצא:  ג'קרטה
 מוצא:  אינדונזיה אינדונזיה
 מרכיבים עיקריים:  אורז דביק
קראק טלור (באינדונזית: Kerak Telor; באנגלית: Egg Crust) הוא מאכל אינדונזי מסורתי העשוי מאורז דביק וביצה ונפוץ בג'קרטה ובמדינות תת-היבשת ההודית.
המאכל עשוי לרוב מאורז דביק המבושל חלקית שעליו מוסיפים בלילת ביצים ומפזרים קוקוס קלוי, בצל ירוק מטוגן, כוסברה, קימל ופלפל ומבשלים משני הצדדים.
הקראק טלור נחשב בעבר למנה המוגשת באירועים מיוחדים ובחגיגות של בני אצולה, אך כיום נחשבת למנת רחוב המוגשת בעיקר בשווקים, פסטיבלים ואירועים ציבוריים ומזוהה עם העיר ג'קרטה.
הערות שוליים

↑  Betawi cuisine, a culinary journey through history | The Jakarta Post, web.archive.org, ‏2015-09-14
↑  The Jakarta Post, Rows of `kerak telor' at fair - Fri, July 3, 2009, The Jakarta Post (באנגלית)
↑  'Kerak telor', a traditional Jakarta snack tries to survive | The Jakarta Post, web.archive.org, ‏2012-10-11
↑  NOW Bali Editorial Team, 'Kerak Telor' Recipe: An Indo Street-Food Twist on an Omelette, NOW! Bali, ‏2020-07-06 (באנגלית אמריקאית)
קראק (תוכנה)

דוגמה לתוכנה מסוג קייגן אשר יוצרת מספר סידורי פרוץ
קראק (מלועזית: Crack) הוא תוכנית המיועדת לעקיפת מנגנון הגנה של תוכנה, כלומר לאפשר שימוש מלא בתוכנה מסוימת, כזו שמורידים מהאינטרנט בגרסאות הדגמה או ניסיון או כזו שנמכרת עם מנגנון הגנה שנועד למנוע הפצה לא חוקית. מטרת הקראק היא עקיפת המנגנונים בתוכנה שנועדו להגביל את השימוש בה.
הקראקים אינם תופסים מקום רב בזיכרון המחשב (בדרך כלל מדובר על מגה בייטים בודדים). הקראק משטה בתוכנה וגורם לה "לחשוב" שהמשתמש רכש אותה, או שהוא פשוט מונע ממנה לבדוק האם היא נרכשה. ישנם סוגים של קראקים המבטלים את הצורך בתקליטורים כאשר התוכנה על דיסק קשיח, או שמאפשרים להעתיק את התוכנה כאשר היא מוגנת. ברוב המקרים שימוש בקראק לא יעזור אם תוכנה או חלק ממנה תלויים בשירותי החברה באינטרנט, שכן אימות המספר הסידורי ייכשל בשרתי החברה המספקת את השירות.
שימוש בקראק עלול להוות הפרת זכויות היוצרים.
יצירת קראק

יצירת קראק קלאסי כוללת לרוב שלושה שלבים עיקריים:
שימוש בהידור לאחור כדי לקבל את רשימת ההוראות התכנותיות של תוכנית המחשב.
ביצוע מעקב (Debug) וניתוח התוכנית בשיטות שונות כדי להבין היכן וכיצד מתבצעות בדיקות המקוריות.
החלפת ההוראות שמבצעות את בדיקות המקוריות בהוראות חלופיות שגורמות לשינוי באופי זרימת התוכנית כך שהבדיקות המקוריות לכאורה תמיד יצליחו.
ראו גם

מספר סידורי (תוכנה)
הגנת תוכנה
DEViANCE
פריצת תוכנה
קוזבאס קמרובו (כדורגל)

מועדון הכדורגל קוזבאס קמרובו (ברוסית: Футбольный клуб «Кузбасс» Кемерово) הוא שמו של מועדון כדורגל רוסי שהוקם בשנת 1946 וייצג את קמרובו באליפויות הלאומיות. בשנת 2012 המועדון פורק בעקבות קשיים כלכליים.
המועדון התמודד בליגה הסובייטית השנייה וזכה באליפות רוסיה הסובייטית בכדורגל בשנת 1972 והתמודד גם בליגה הרוסית השנייה עד לפירוק המועדון המקצועני בשנת 2012.
שמות המועדון

1946 — אזוט
1948—1949: חימיק
1957—1958: שחטיור
1958—1965: חימיק
1966—2000: קוזבאס
2001—2007: קוזבאס דינמו
2008—2012: קוזבאס קמרובו
תארים

זכייה (1): 1972
קטכול

קטכול (Catechol) הוא תרכובת אורגנית שנוסחתה C6H4(OH)2/ זהו איזומר אורטו של בנזן-דיאול - בנזן אליו קשורות 2 קבוצות הידרוקסיל. התרכובת משמשת כחומר גלם לייצור חומרי הדברה, תוספי מזון משפרי טעם ובשמים.
| --- | --- |

 
 שם סיסטמטי:  Benzene-1,2-diol
 שמות נוספים:   pyrocatechol  1,2-benzenediol 2-hydroxyphenol 
 כתיב כימי:  C₆H₆O₂ 
 מסה מולרית:  110.1 גרם/מול
 מראה:  גבישים לבנים או חומים
 מספר CAS:  120-80-9
 צפיפות:  1.344 גרם/סמ"ק
 מצב צבירה:  מוצק
 מסיסות:  43 גרם ל-100 מ"ל
 ממסים:  מסיס מאוד בפירידין, מסיס בכלורופורם, בנזן, אתר,CCl4
 טמפרטורת היתוך:  105 °C   378.15 K
 טמפרטורת רתיחה:  245 °C   518.15 K
 מקדם שבירה:  1.604
 חומציות:  9.48 ‏pKa
 נקודת הבזק:  127 °C   400.15 K
 נקודת התלקחות:  510 °C   783.15 K
ייצור

קטכול בודד לראשונה בשנת 1839 מ Catechu, מיצוי עתיר טאנין של עץ שיטה המשמש תוסף מזון. כיום מיוצר החומר בתגובת חמצון של פנול עם מי חמצן
C_{6}H_{5}OH+H_{2}O_{2}\Rightarrow C_{6}H_{4}(OH)_{2}+H_{2}O
כימיה

קטכול מגיב עם זרחן תלת כלורי (PCl3), זרחן אוקסי-כלוריד (POCl3) ופוסגן (COCl2) לקבלת אסטר טבעתי
C_{6}H_{4}(OH)_{2}+XCl_{2}\Rightarrow C_{6}H_{4}(O_{2}X)+2HCl כאשר X=CO, SO2, PCl, P(O)Cl
ניתן לחמצן את הקטכול לקבלת קווינון
קטכול הוא ליגנד היוצר קומפלקסים כקלאט (ליגנד התורם יותר מזוג אלקטרונים אחד לחומצת לואיס) עם מתכות שונות: כך למשל עם ברזל תלת ערכי מתקבל היון
-[Fe(C6H4O2)3] שצבעו אדום.
בטבע

כמויות קטנות של קטכול מצויות באופן טבעי בפירות וירקות. כשפרי או הירק נחשף לחמצן האנזים פוליפנול אוקסידאז (polyphenol oxidase) מזרז את חמצון הקטכול חסר הצבע לקווינון שמתפלמר לתת פיגמנט אדמדם-חום כך מתקבלת השחרה של תפוח אדמה או אבוקדו חתוך. קטכול הוא אחד הפנולים הטבעיים הנפוצים בשמן ארגן ובפטריה פקועה דו-נבגית.
בטבע > כקבוצה פונקציונלית

קטכול כקבוצה פונקציונלית מופיע בממגוון רחב של מערכות ביולוגיות. מעטפת החרקים בנויה מכיטין הקשור לחלבון באמצעות קטכול. קטכולאמינים הם הורמונים ונוירוטרנסמיטורים חשובים הבנוים מקבוצת קטכול אליה קשור אמין
ראו גם

פנול
אנול
1,2-Benzoquinone תוצר חמצון של קטכול
קסטנופסיס דלאוויי

| קסטנופסיס דלאוויי |
| --- | --- |
 גזע של קסטנופסיס דלאוויי בארבורטום בניו זילנד
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
סדרה:: אלונאים
משפחה:: אלוניים
סוג:: קסטנופסיס
מין:: קסטנופסיס דלאוויי
שם מדעי
 Castanopsis delavayi ‏פרנשה

ענף עם עלים
קסטנופסיס דלאוויי (שם מדעי: Castanopsis delavayi; בכתב סיני: 高山栲; בפין-יין: gao shan zhui) הוא מין עץ ירוק-עד אנדמי לסין, השייך לסוג קסטנופסיס במשפחת האלוניים. העץ גדל בגובה 1,500–2,800 מטרים ביערות של עצים רחבי עלים או ביערות מעורבים עם מחטניים במחוז גואנדונג דרום-מערב גוויג'ואו, בדרום-מערב סצ'ואן וביונאן.
תיאור

עץ בגובה עד 20 מטרים וקוטר בגובה חזה 60 סנטימטרים. קליפת הגזע של עצים צעירים חלקה בעוד שקליפת גזע של עצים בוגרים עבה וחרושה בתלמים. העצה בגוון צהוב-חום כבדה, חזקה, עמידה ללחות ומתאימה לשמש כעמודים או לרהיטים. אורך פטוטרת העלים בין 7 ל-15 מילימטרים, העלים גלדניים, מעט קשים ומתפוררים אחרי שהם מתייבשים. צורתם נעה מסגלגלה ועד אליפטית, אורכם בין 5 ל-13 סנטימטרים ורוחבם בין 3 ל-7 סנטימטרים. בסיס הטרף מעוגל וסימטרי ושפתותיו משוננים החל מאמצע הטרף. ראש הטרף חד ומכופף. העורק הראשי של הטרף שטוח ומשני צדדיו יש 6 עורקים משניים דקים מאוד ומעוגלים במקצת. גוון עלים צעירים הוא חום-צהוב, והם מכוסים קשקשים. גוון עלים בוגרים הוא אפור או אפור-כסוף.
העץ הוא צמח חד-ביתי והפריה מבוצעת באמצעות רוח. הפרחים הזכריים בעגיל באורך 10 עד 15 סנטימטרים כשקוטר המוט המרכזי של התפרחת בין 2 ל-3 מילימטרים. בכל פרח בין 10 ל-12 אבקנים. הפרחים הנקביים קצרים מאוד סביב באורך 0.5 מילימטרים, בדרך כלל במקבצים של 2 עד 3 פרחים.
הספלול הוא בתחילה אליפסואיד ואחר כך חצי כדור, לעיתים סגלגל רחב בקוטר בין 1.5 ל-2 סנטימטרים, המתפצל ל-2 או 3 מקטעים. הפרי כמעט כדורי ובו בין אגוז אחד לשלושה. עובי הקליפה בין 2 ל-3.5 מילימטרים והיא מכוסה בקוצים בקוטר 15 עד 20 מילימטרים ובאורך של עד 3 עד 6 מילימטרים כשהם צפופים במיוחד בבסיס הפרי. האגוז סגלגל, אורכו בין 10 ל-15 מילימטרים וקוטרו בין 13 ל-14 מילימטרים כשקצהו מכוסה בדלילות בשערות עדינות.
הפריחה מתרחשת מאפריל עד מאי והפרי מבשיל בין ספטמבר לנובמבר שנה אחר-כך.
קלאן אוף סימוקס

| --- | --- |

 מקום הקמה:  ניימכן 
 תקופת הפעילות:  מ-1981 
 סוגה:  פאנק רוק, מוזיקת הגל החדש, רוק אלטרנטיבי, רוק גותי, רוק אלקטרוני 
 חברת תקליטים:  מטרופוליס רקורדס, 4AD, פוליגראם 
 מספר יצירות ידוע:  10
 www.clanofxymox.com
 חברים
 Pieter Nooten Ronny Moorings Anka Wolbert 
 
קלאן אוף סימוקס (בהולנדית: Clan of Xymox) היא להקת פוסט-פאנק שנוסדה בהולנד בשנת 1981 בניימגן על ידי רוני מורינגס (קלידים, שירה, גיטרה) ואנקה וולברט (גיטרה בס, שירה).
היסטוריה

בתחילה, פעלה הלהקה כצמד ובהרכב זה הם הקליטו את המיני-אלבום הראשון שלהם "Subsequent Pleasures". האלבום שוחרר באופן עצמאי במספר של כמה מאות עותקים. זמן קצר לאחר יציאת "Subsequent Pleasures", הקלידן פיטר נוטן הצטרף רשמית ללהקה, ואז הוא עזב וחזר מספר פעמים. בהרכב הזה הם חתמו על חוזה עם 4AD, בהמלצת ברנדן פרי. כחלק מהחוזה הזה, הם הוציאו שני אלבומים קלאסיים: "Clan of Xymox" ו-"Medusa", הנחשבים לרוב לטובים ביותר בהיסטוריה של הלהקה.
לאחר סיום החוזה עם הלייבל 4AD, הלהקה עבדה תחת השם המקוצר Xymox, וחזרה לשם המלא רק בשנת 1997. סגנון הלהקה מושפע מג'וי דיוויז'ן, הקיור, סיסטרס אוף מרסי, קוקטו טווינס, דד קן דאנס וסוזי והבנשיז ועוד, אבל בהשוואה, ללהקות הנ"ל השתמשו חברי קלאן אוף סימוקס שימוש רב בסינתיסייזרים ובחידושים טכניים רבים.
לאחר יציאת האלבום "מדוזה", פיטר נוטן עזב את הלהקה והתמסר לקריירת הסולו שלו, רוני מורינגס ואנקה וולברט קיצרו את השם ל-Xymox וחתמו על חוזה עם Wing Records (לימים Mercury Records), ושינו את האופי של המוזיקה לרך יותר. בהרכב זה הם הקליטו שני אלבומים: "Twist of Shadows" ו-"Phoenix", שהראשון שבהם, שנמכר ב-300,000 עותקים, התברר כהצלחה המסחרית הגדולה ביותר של הלהקה. פיטר נוטן ערך הופעת אורח באלבומים אלה.
לאחר יציאת האלבום "פיניקס" עזבה וולברט את הלהקה ומורינגס הפך לחבר הקבוע היחיד ב-Xymox (ושל הלהקה תחת השם הקודם Clan of Xymox). הוא הזמין את הבסיסט ומעצב הקאברים הסלובני Mojca Zugna לשתף פעולה ויחד הם הקליט שני אלבומים: "Metamorphosis" ו-"Headclouds". באלבומים אלו ניכר שינוי נוסף בסגנון המוזיקה של ההרכב, עקב התנסותו של מורגינס במוזיקת ריקודים. שני האלבומים היו כישלון מסחרי ואמנותי, ולכן מורינגס הפסיק את פעילות הלהקה למספר שנים.
ב-1997 חזר מורנינגס לבמה תחת השם הישן Clan of Xymox והוציא את האלבום "Hidden Faces", שהציע שינוי סגנוני נוסף. האלבום חזר לסגנון של האלבומים הראשונים של הלהקה, אך לא זכה להצלחה. הוא גם הופיע בכמה פסטיבלי מוזיקה גותית (כולל Wave Gotik Treffen), והשירים "Out of the Rain" ו-"This World" טיפסו לראש רשימת ה-Independent Top 10 של גרמניה.
האלבומים הבאים: "Creatures",‏ "Notes from the Underground" ו-"Farewell" הציגו מוזיקה שהייתה קרובה יותר לרוק גותי. במיוחד "Creatures", שזכה להצלחה ניכרת בקרב מאזינים ומבקרים ולעיתים קרובות הושווה לאלבומים "הקלאסיים" של הלהקה.
ב-2006 יצא האלבום "Breaking Point", ב-2007 יצא "EP Heroes" (כולל שתי גרסאות כיסוי ל-"Heroes" של דייוויד בואי), ובמרץ 2008 הוציאה הלהקה את ה-DVD הראשון שלה.
אלבומה האחרון, נכון להיום, של קלאן אוף סימוקס הוא "לימבו" שיצא בשנת 2021.
דיסקוגרפיה

Clan of Xymox (1985)
Medusa (1986)
Twist of Shadows (1989) – תחת השם Xymox
Phoenix (1991) – תחת השם Xymox (האחרון עם ההרכב המקורי של הלהקה)
Metamorphosis (1992) – תחת השם Xymox
Headclouds (1993) – תחת השם Xymox
Hidden Faces (CD, Tess, 1997)
Creatures (2006)
Notes from the Underground (2007)
Farewell (2007)
Breaking Point (2006)
In Love We Trust (2015)
Darkest Hour (2018)
Matters of Mind, Body & Soul (2018)
Days of Black (2017)
Spider on the Wall (2020)
Limbo (2021)
הערות שוליים

↑  Strong, Martin Charles (2003). The great indie discography. Canongate. מסת"ב 978-1-84195-335-9.
| --- | --- |
בקרת זהויות :  BnF: cb139075811 (data)  ISNI: 0000 0001 2110 5221  LCCN: n92007565  MusicBrainz: 1fc54353-dcd0-47b1-bb59-7bd2974df829  VIAF: 137582528   WorldCat (עם VIAF): 137582528 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קלאן אוף סימוקס".
קיילב סוואניגן

| --- | --- |

 לידה:  18 באפריל 1997 אינדיאנפוליס, אינדיאנה, ארצות הברית
 פטירה:  20 ביוני 2022 (בגיל 25) פורט ויין, אינדיאנה, ארצות הברית
 שם מלא:  קיילב סילבסטר סוואניגן
 עמדה:  פאוור פורוורד
 גובה:  2.06
 מכללה:  אוניברסיטת פרדו
 דראפט:  26, 2017
 קבוצות כשחקן
 2017–2019   2017–2018   2018–2019   2019–2020   2019   2020:  פורטלנד טרייל בלייזרס   קאנטון צ'ארג'   טקסס לג'נדס   סקרמנטו קינגס   סטוקטון קינגס   פורטלנד טרייל בלייזרס
 
קיילב סילבסטר סוואניגן (באנגלית: Caleb Sylvester Swanigan; ‏18 באפריל 1997 – 20 ביוני 2022) היה כדורסלן אמריקאי ששיחק בעמדת הפאוור פורוורד.
ביוגרפיה

סוואניגן נולד באינדיאנפוליס. אביו היה מכור לקוקאין בעל נטייה להשמנה, ומת מסוכרת ב-2004. משפחתו של קיילב עברה לסולט לייק סיטי לאחר שאביו הכה את אימו, והוא נע בין מקלטים לילדים חסרי בית. הוא סבל מעודף משקל, וכשנכנס לכיתה ח' הוא היה בגובה 1.88 מטרים ושקל כ-160 קילוגרמים. אחיו הגדול, קרל ג'וניור, שחשש לחייו של אחיו, פנה לרוזוולט בארנס, שאימן אותו באיגוד האתלטים החובבים, וזה הסכים לאמץ את קיילב, והתחיל לאמן אותו ולסייע לו במלחמתו בהפרעות האכילה שלו.
קריירה

סוואניגן החל לשחק כדורסל בתיכון הומסטד שבפורט ויין, אינדיאנה. הוא סיים את הקריירה שלו בתיכון כשיאן הנקודות (1,649) והריבאונדים (1,048) בתיכון, כמו גם שיאן הנקודות (704) והריבאונדים (424) לעונה אחת. הוא גם היה שני בכל הזמנים בתיכון בחסימות (106) ובאסיסטים (204).
במאי 2015 הוא החליט לשחק בקבוצת הכדורסל של אוניברסיטת פרדו. במשחקו האחרון בעונת 2015/2016 הוא קלע 27 נקודות והחטיא זריקה אחת בלבד מהשדה. הוא היה שחקן המכללות הראשון מזה 25 שנים עם 600 נקודות, 400 ריבאונדים ו-100 אסיסטים בעונה. הוא נרשם לדראפט 2016 ב-NBA, אך לבסוף התחרט והחליט להמתין שנה נוספת. בעונת 2016/2017 שיחק ארבעה משחקים בהם קלע לפחות 20 נקודות ואסף לפחות 20 ריבאונדים.
ב-22 ביוני 2017 נבחר בבחירה ה-26 בדראפט 2017 ב-NBA על ידי פורטלנד טרייל בלייזרס. ב-3 ביולי 2017 חתם על חוזה בקבוצה. במהלך ליגת הקיץ של ה-NBA הוא רשם ממוצעים של 16.1 נקודות, 10.6 ריבאונדים, 2.25 אסיסטים ו-1.4 חטיפות למשחק בכל שמונת המשחקים בהם שיחק, כולל במשחק הגמר, בו הפסידה הקבוצה ללוס אנג'לס לייקרס. למרות ההפסד, סוואניגן נבחר לחמישיית הטורניר. ב-22 בדצמבר 2017 נשלח לקאנטון צ'ארג' מליגת הפיתוח של ה-NBA. ב-4 בפברואר 2018 שב לפורטלנד, וב-30 בדצמבר 2018 שב לליגת הפיתוח, כשנשלח לטקסס לג'נדס.
ב-7 בפברואר 2019 הועבר בטרייד לסקרמנטו קינגס תמורת סקאל לאביסייר. ב-16 בדצמבר 2019 נשלח לסטוקטון קינגס מליגת הפיתוח.
ב-20 בינואר 2020 חזר בטרייד לפורטלנד טרייל בלייזרס יחד עם וניין גבריאל וטרבור אריזה תמורת קנט בייזמור, אנתוני טוליבר ושתי בחירות דראפט עתידיות בסיבוב השני. מסיבות אישיות, לא חזר סוואניגן לשחק בבועת ה-NBA.
בסך הכל שיחק סוואניגן 75 משחקי NBA, וקבע ממוצעים של 2.4 נקודות, 2.9 ריבאונדים ו-0.7 אסיסטים ב-8.7 דקות למשחק.
מותו

סוואניגן מת ב-20 ביוני 2022, בגיל 25.